CELEX: 62020CN0049
Language: fi
Date: 2020-01-29 00:00:00
Title: Asia C-49/20: Ennakkoratkaisupyyntö, jonka Rayonen sad – Pazardzhik (Bulgaria) on esittänyt 29.1.2020 – SF v. Teritorialna direktsia na Natsionalna agentsia za prihodite – Plovdiv

27.4.2020   
            
            
               FI
            
            
               Euroopan unionin virallinen lehti
            
            
               C 137/37
            
         
      Ennakkoratkaisupyyntö, jonka Rayonen sad – Pazardzhik (Bulgaria) on esittänyt 29.1.2020 – SF v. Teritorialna direktsia na Natsionalna agentsia za prihodite – Plovdiv
      (Asia C-49/20)
      (2020/C 137/50)
      Oikeudenkäyntikieli: bulgaria
      
         Ennakkoratkaisua pyytänyt tuomioistuin
      
      Rayonen sad – Pazardzhik
      
         Pääasian asianosaiset
      
      
         Kantaja: SF
      
         Vastaaja: Teritorialna direktsia na Natsionalna agentsia za prihodite – Plovdiv
      
         Ennakkoratkaisukysymykset
      
      Ensimmäinen kysymys:
      Onko direktiivin (EU) 2015/849 (1) 2 artiklan 1 kohtaa, kun otetaan huomioon direktiivin 6 perustelukappale sekä 4 ja 5 artikla, tulkittava siten, että se on esteenä pääasiassa kyseessä olevan kaltaiselle yleisesti sovellettavalle kansalliselle oikeussäännölle, jonka mukaan vähintään 10 000 Bulgarian levan (BGN) suuruiset kotimaan maksut voidaan suorittaa ainoastaan tilisiirtona tai talletuksena maksutilille ja jonka mukaan käteismaksujen osalta ei tehdä eroa henkilön ja perusteen perusteella, vaan sääntö kattaa kaikki käteismaksut luonnollisten henkilöiden ja oikeudellisten henkilöiden välillä?
      Toinen kysymys:
      Onko direktiivin tavoitteiden saavuttamiseksi, kun otetaan huomioon direktiivin 59 perustelukappale, käytettävä perusteena ainoastaan maksujen suuruutta ilman, että on merkityksellistä tietää, onko toimenpide maksullinen vai maksuton?
      Kolmas kysymys:
      Minkä arviointiperusteiden perusteella määritetään, voiko liiketoimiin liittyä väärinkäyttöä tai suuri riski siitä?
      
         (1)  Rahoitusjärjestelmän käytön estämisestä rahanpesuun tai terrorismin rahoitukseen, Euroopan parlamentin ja neuvoston asetuksen (EU) N:o 648/2012 muuttamisesta sekä Euroopan parlamentin ja neuvoston direktiivin 2005/60/EY ja komission direktiivin 2006/70/EY kumoamisesta 20.5.2015 annettu Euroopan parlamentin ja neuvoston direktiivi (EU) 2015/849 (EUVL 2015, L 141, s. 73).